Azimjon Asqarov

Azimjon Asqarov (usbekisk kyrillisk: Азимжон Асқаров, født 17. mai 1951 i Bazar-Korgon, død 25. juli 2020 i Bisjkek) var en etnisk usbekisk politisk aktivist fra Kirgisistan. Han grunnla gruppen Vozduh i 2002 for å undersøke politivold. I løpet av de etniske sammenstøtene i Kirgisistan i 2010, som i hovedsak var rettet mot etniske usbekere, arbeidet Asqarov for å dokumentere volden.

Han ble senere arrestert og tiltalt for å ha forårsaket omfattende uro, oppfordret til etnisk hat og for å ha vært delaktig i drap. Flere internasjonale menneskerettighetsgrupper protesterte mot rettssaken, blant annet på grunn av påstått tortur og politiets trusler mot vitner i rettssalen. Asqarov fikk livstidsdom. I november 2010 ble det rapportert at  Asqarovs helse var svekket.

Mange grupper har uttrykt støtte til Asqarov, inkludert Human Rights Watch, Reportere uten grenser, People in Need og Committee to Protect Journalists. Amnesty International har erklært ham som samvittighetsfange.

I 2015 ga USA Human Rights Defender Award til Asqarov. Kirgisistan protesterte mot dette og avsluttet formelt en avtale fra 1993 om samarbeid med USA.

Asqarov døde i fengsel i 2020.

Referanser

Eksterne lenker 
 

Personer fra provinsen Jalal-Abad
Kirgisere
Aktivister fra Asia
Menneskerettighetsaktivister
Journalister
Personer dømt for forbrytelser
Dødsfall under fengselsopphold